CELEX: 62018TN0014
Language: mt
Date: 2018-01-16 00:00:00
Title: Kawża T-14/18: Rikors ippreżentat fis-16 ta’ Jannar 2018 – Ir-Repubblika Ellenika vs Il-Kummissjoni Ewropea

26.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/32
            
         Rikors ippreżentat fis-16 ta’ Jannar 2018 – Ir-Repubblika Ellenika vs Il-Kummissjoni Ewropea
   (Kawża T-14/18)
   (2018/C 112/42)
   Lingwa tal-kawża: il-Grieg
   
      Partijiet
   
   
      Rikorrenti: Ir-Repubblika Ellenika (rappreżentanti: G. Kanellopoulos, E. Leftheriotou u E. Chroni)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni kkontestata, safejn din teskludi mill-finanzjament tal-Unjoni Ewropea ċerti spejjeż sostnuti mir-Repubblika Ellenika fil-qasam tal-għajnuna diretta matul is-sena tat-talba 2014 u li jirrappreżentaw 5 % tal-ammont totali tal-ispejjeż sostnuti għall-finijiet ta’ għajnuna għall-artijiet agrikoli, f’ammont gross ta’ EUR 18 583 893,42 (ammont nett ta’ EUR 12 482 555,68);
            
         
               —
            
            
               tikkundanna lill-konvenuta għall-ispejjeż tar-Rpeubblika Ellenika.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv huwa bbażat fuq l-allegazzjoni li l-korrezzjoni finanzjarja kkontestata ta’ 5 % għall-għajununa għas-superfiċji tal-artijiet agrikoli, ġiet imposta mingħajr raġuni, hija msejsa fuq żball fattwali u tikser il-prinċipju ta’ proporzjonalità.
            
         
               2.
            
            
               It-tieni motiv huwa bbażat fuq l-allegazzjoni ta’ ksur tad-dispożizzjonijiet tal-Artikolu 31(1) u (2) tar-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-Politika Agrikola Komuni (ĠU 2005, L 209, p. 1) u tal-Artikolu 53(2) u (3) tar-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni […] (ĠU 2013, L 347, p. 549), konġuntement mad-dispożizzjonijiet tal-Artikoli 12(1) sa (6) u 8 tar-Regolament ta’ Delega tal-Kummissjoni (UE) Nru 907/2014 tal-11 ta’ Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill rigward l-aġenziji tal-pagamenti u korpi oħra, il-ġestjoni finanzjarja, l-approvazzjoni tal-kontijiet, il-garanziji u l-użu tal-euro (ĠU 2014, L 255, p. 18), kif ukoll fuq l-allegazzjoni ta’ ksur tal-linji gwida inklużi fid-dokumenti VI533097 u C(2015) 3675 finali tal-Kummissjoni tat-8 ta’ Ġunju 2015. Barra minn hekk, ir-Repubblika Ellenika tinvoka il-kumulu mhux awtorizzat ta’ korrezzjoni doppja għall-istess raġuni, kif ukoll ksur tal-prinċipju ta’ proporzjonalità.